31994R3163
L 335/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕОВС, ЕО, ЕВРАТОМ) № 3163/94 НА СЪВЕТА
от 19 декември 1994 година
за изменение на Регламент (Евратом, ЕОВС, ЕИО) № 549/69 относно определяне на категориите на длъжностните лица и други служители на Европейските общности, за които се прилагат разпоредбите на член 12, член 13, втори параграф и член 14 от Протокола за привилегиите и имунитетите на Общностите
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на единен Съвет и единна Комисия на Европейските общности, и по-специално член 28, първи параграф от него,
като взе предвид Протокола за привилегиите и имунитетите на Европейските общности, и по-специално член 16 от него,
като взе предвид предложението от Комисията (1),
като взе предвид становището на Европейския парламент (2),
като взе предвид становището на Сметната палата (3),
като взе предвид становището на Съда на Европейските общности (4),
като има предвид, че е уместно да се разшири и върху Европейския инвестиционен фонд прилагането на Регламент (Евратом, ЕОВС, ЕИО) № 549/69 на Съвета от 25 март 1969 г. относно определяне на категориите на длъжностните лица и други служители на Европейските общности, за които се прилагат разпоредбите на член 12, член 13, втори параграф и член 14 от Протокола за привилегиите и имунитетите на Общностите (5), за да се гарантира, че членовете на органите на Европейския инвестиционен фонд и служителите на Фонда, с оглед на задълженията и отговорностите и специфичната си ситуация, се ползват със същите привилегии, имунитет и улеснения,
ПРИЕ НАСТОЯЩИЯ РЕГЛАМЕНТ:
Член 1
Следния член в Регламент (Евратом, ЕОВС, ЕИО) № 549/69:
„Член 4б
Привилегиите и имунитетите, предвидени в член 12, в член 13, втори параграф и в член 14 от Протокола, се прилагат при същите условия и в същите размери, както тези, постановени в член 1, 2 и 3 от настоящия регламент за:
-
членове на органите на Европейския инвестиционен фонд при изпълнение на техните служебни задължения като такива,
-
служители на Европейския инвестиционен фонд,
-
лица, получаващи пенсии за инвалидност, осигурителен стаж и наследствени пенсии, които Европейския инвестиционен фонд изплаща.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 1994 година.